open-index/open-wikipedia-markdown huggingface dataset:
Bessie Coleman

**Bessie Coleman**, nada o 26 de xaneiro de 1892 e finada o 30 de abril de 1926, foi unha piloto civil estadounidense. Foi a primeira muller de ascendencia afroamericana, e tamén a primeira muller de ascendencia indíxena, en obter unha licenza de piloto. Nada no seo dunha familia de parceiros de Texas, comezou a traballar nos campos de algodón dende moi nova, pero tamén asistía a unha pequena escola segregada, chegando a asistir á Universidade Langston. Desenvolveu un temperán interese pola aviación, pero os afroamericanos, nativos americanos e mulleres non tiñan oportunidade de asistir a escolas de voo nos Estados Unidos. Por ese motivo, aforrou cartos para ir a Francia e converterse nun piloto con licenza. Axiña se converteu nunha exitosa piloto de exhibición nos Estados Unidos e o seu obxectivo era abrir unha escola de aviación para afroamericanos. Morreu nun accidente en 1926 cando estaba a probar o seu novo avión. O seu papel como muller pioneira serviu de inspiración para outros pilotos e para as comunidades afroamericanas e nativas.

## Traxectoria 
Coleman naceu o 26 de xaneiro de 1892 en Atlanta, Texas, a décima de trece fillos dos parceiros George Coleman, que era un cherokee con parte afroamericana, e Susan, que era afroamericana.

## Recoñecementos 
A figura de Bessie Coleman foi a elixida como protagonista da primeira das moedas estadounidenses dun cuarto de dólar da serie Mulleres Americanas, dedicada ás mulleres máis representativas da historia dos Estados Unidos, na súa emisión de 2023.

## Notas 
## Véxase tamén 
### Bibliografía 
* 
* 
* 
* 
* 
* 
* 
*
Todd Trainer

**Todd Trainer** é un músico estadounidense que foi o batería da banda de noise rock Shellac. Tamén actúa como artista en solitario baixo o nome de **Brick Layer Cake**. Anteriormente tocou a batería nos grupos Breaking Circus e Rifle Sport, e tamén tocou coa músico inglesa Scout Niblett en 2005. A revista *Spin* nomeouno o 45 mellor batería da música alternativa no ano 2013.

## Vida persoal 
Trainer reside en Minneapolis, Minnesota, e mantén estreitos lazos cos seus pais e a súa irmá Terri. O seu lebrel italiano Uffizi inspirou o título do cuarto álbum de estudio de Shellac, *Excellent Italian Greyhound*, e tamén aparece na súa portada. El e o seu can, xunto coa súa banda Shellac, apareceron nun episodio de *Dogs 101* en 2009 centrado nos galgos italianos.

## Discografía como Brick Layer Cake 
Brick Layer Cake é o proxecto en solitario de Todd Trainer, no que toca todos os instrumentos e canta nun ton monótono e profundo de spoken word. A música de Brick Layer Cake presenta tempos moi lentos e composicións "de tipo dron", que Steve Albini describiu do seguinte xeito: "Pensa en Nick Drake con cancións deprimentes liderando Black Sabbath, se Black Sabbath só tocase as partes boas das súas cancións".

## Notas
Aeroporto de Ōita

O **aeroporto de Ōita**  é un aeroporto xaponés en Kunisaki, a 30 quilómetros ao nordés da cidade de Ōita. O aeroporto é accesible por estrada, pero non por tren. Estivo dispoñible un servizo de hovercraft ata o ano 2009 que foi o derradeiro servizo deste tipo no Xapón.

## Aeroliñas e destinos
## Notas 
## Véxase tamén 
### Ligazóns externas 
* Web do aeroporto
Aeroporto de Lille

O **aeroporto de Lille**  é un aeroporto situado na localidade de Lesquin, a 7 quilómetros ao sur de Lille, no norte de Francia. Tamén é coñecido como **aeroporto de Lille-Lesquin** ou **aeroporto de Lesquin**. Lille é a principal cidade da metrópole europea de Lille, a capital da rexión de Norte-Paso de Calais e a prefectura do departamento de Norte.

O aeroporto atópase a uns 15 minutos do centro de Lille. É o 12º máis concorrido de Francia en número de pasaxeiros: con 1 538 814 no ano 2015. En termos de carga é o cuarto aeroporto do país.

## Aeroliñas e destinos
## Véxase tamén 
### Ligazóns externas 
* Web do aeroporto

## Notas
Vanesa Santiago

**Vanesa Santiago Vázquez**, nada en Fontán (Sada) en 1983, é unha bibliotecaria e escritora galega.

## Traxectoria 
Está titulada en Biblioteconomía e Documentación. Publicou relatos e poesía. Colabora coa Asociación Cultural Irmáns Suárez Picallo.

## Obra 
**Ninguén lembra* (2013, Urco Editora; novela fantástica)
**A vida sinxela de Marcelo Firmamento* (2017, Editorial Galaxia; novela)
* *O libro dos libros* (2018, Galaxia), libro colectivo no que participa co relato "Lisa Parks e a raíña proscrita".

## Premios 
*Premio Illa Nova 2017 por *A vida sinxela de Marcelo Firmamento*

## Notas
Caitlin Moran

**Catherine Elizabeth "Caitlin" Moran**, nada o 5 de abril de 1975 en Brighton, é unha xornalista, locutora e escritora inglesa. Tamén colabora como columnista no xornal *The Times*, no que escribe tres columnas á semana.

## Traxectoria 
En 2011 publicou no Reino Unido o seu libro *Como ser muller* (traducido ao galego en 2017 por Rinoceronte Editora), título que supuxo o seu maior éxito como escritora, xa que en xullo de 2012 vendera máis de 400&nbsp;000 copias en 16 países e máis dun millón en 2014.

## Premios e distincións 
* 2015 Glamour Awards, columnista do ano.
* 2013 Comment Awards, comentarista cultural do ano.
* 2012 London Press Club, columnista do ano.
* 2012 Glamour Awards, escritora do ano.
* 2011 Galaxy National Book Awards, libro do ano por *Como ser muller*.
* 2011 Galaxy National Book Awards, libro de non ficción do ano, *Como ser muller*.
* 2011 British Press Awards, entrevistadora do ano.
* 2011 British Press Awards, crítica do ano.
* 2011 Irish Book Award, na categoría de escolla dos oíntes, *Como ser muller*.
* 2011 Cosmopolitan, escritora do ano.
* 2010 British Press Awards, columnista do ano.

## Obra 
* 
*  Tradución ao galego feita por Moisés Rodríguez Barcia.
* 
* 
* 
*  Tradución ao galego feita por Estela Villar Nogueira. 
* 

## Notas 
## Véxase tamén 
### Ligazóns externas 
* Páxina oficial de Caitlin Moran
Aeroporto de Xishuangbanna-Gasa

O **aeroporto internacional de Xishuangbanna-Gasa**  é un aeroporto chinés situado en Jinghong, na prefectura autónoma dai de Xishuangbanna. Debido á súa localización tamén é coñecido como **aeroporto de Jinghong**.

## Aeroliñas e destinos
Centro Jaguar Land Rover de Gaydon

300px|miniatura|JLR Gaydon, exteriores.

O **Centro Jaguar Land Rover de Gaydon** é un dos principais centros de I+D da fabricante de pezas e modelos de automoción inglés Jaguar - Land Rover, emprazado en Gaydon (Warwickshire, Inglaterra). Nel lévanse a cabo proxectos de asistencia avanzada á condución, ADAS ou Infotainment e control de vehículos entre outros.

Contiguo ao centro de JLR está o Museo Británico do Automóbil.

## Ampliacións en 2017 
O 10 de marzo de 2017, Jaguar Land Rover Automotive anunciou unha ampliación do seu centro de Gaydon por valor de 200 millóns de libras.

A ampliación corre a cargo do do estudo de arquitectura Bennetts Associates e a compañía construtora Laing O’Rourke. O concepto propón un campus de traballo para os enxeñeiros e dous centros de deseño.

## Notas 
## Véxase tamén 
### Bibliografía 
* *Success and failure in the UK car manufacturing industry*. Parliament: House of Commons: Trade and Industry Committee. 2006-2007
Ramiro Ciorraga

**Ramiro Ciorraga Soto**, nado na Estrada o 17 de xaneiro de 1869 e finado en Cangas o 30 de agosto de 1908, foi un sacerdote galego.

## Traxectoria 
Fillo de José Ciorraga Mozo, secretario do Xulgado da Estrada e de Dolores Soto Riveira. Estudou a carreira eclesiástica no Seminario de Santiago de Compostela e ordenouse sacerdote. Foi cóengo da Catedral de Santiago de Compostela. Morreu en Cangas o 30 de agosto de 1908 onde estaba para predicar na festa do Cristo.

## Recoñecementos 
En 1912 o concello da Estrada acordou dar o seu nome á praza onde estaba a súa casa. En 1918 colocouse unha placa. Coa República o seu nome desapareceu do rueiro estradense.

## Véxase tamén 
### Bibliografía 
* 

### Ligazóns externas 
* O cóengo Ramiro Ciorraga Soto e a familia Torres Agrelo (I)
* O cóengo Ramiro Ciorraga Soto e a familia Torres Agrelo (II)
Aeroporto Robert Gabriel Mugabe

O **aeroporto internacional Robert Gabriel Mugabe** , anteriormente coñecido como **aeroporto internacional de Harare**, é un aeroporto en Harare, Zimbabwe. É o máis grande do país e serve como base para Air Zimbabwe. Está operado pola Autoridade de Aviación Civil de Zimbabwe. Foi bautizado no ano 2017 na honra do palítico Robert Mugabe, presidente do país nese momento.

## Aeroliñas e destinos
## Notas
Ioanna Karistiani

**Ioanna Karistiani**, transliteración do grego **Ιωάννα Καρυστιάνη**, nada en Chania (Creta) o 8 de setembro de 1952, é unha escritora grega distinguida co Premio Nacional de Literatura de Grecia. As súas dúas obras de maior éxito internacional son *Η κυρία Κατάκη* e *Μικρά Αγγλία*; esta última foi levada ao cinema en 2013 por Pantelis Voulgaris, cineasta que é a súa parella e co cal ten dous fillos.

## Obra 
### Novelas 
**Pequena Inglaterra* (*Μικρά Αγγλία*, 1997)
**Κουστούμι στο χώμα* (2000)
**Ο Άγιος της μοναξιάς* (2003)
**Σουέλ* (2006)
**Τα σακιά* (2010)
**Το φαράγγι* (2015)

### Relatos 
**Η κυρία Κατάκη* (1995)
**Καιρός σκεπτικός* (2011)

### Guións 
**Νύφες* (2004)
**Μικρά Αγγλία* (2014)

## Notas 
## Véxase tamén 
### Ligazóns externas 
* FIcha da autora en Europaeditions .
Aeroporto Sri Guru Ram Dass Jee

O **aeroporto internacional Sri Guru Ram Dass Jee**  é un aeroporto situado a uns 11 quilómetros ao noroeste da cidade de Amritsar, na India. Foi bautizado na honra do Gurú Ram Das, o cuarto dos gurús Sikh e fundador de Amritsar. Ademais da cidade de Amritsar, o aeroporto tamén serve ás áreas veciñas do Panxab, os distritos occidentais de Himachal Pradesh e os distritos do sur de Jammu e Kashmir. O aeroporto opera voos a 21 destinos domésticos e 8 internacionais. No ano 2017 quedou no terceiro lugar entre os mellores aeroporto non metropolitanos da India segundo unha enquisa de satisfacción realizada aos clientes. O aeroporto rexistrou un incremento de tráfico do 54,4% entre outubro de 2016 e outubro de 2017.

## Aeroliñas e destinos
## Notas 
## Véxase tamén 
### Ligazóns externas 
* Web do aeroporto
Aeroporto de Batna-Mostépha Ben Boulaid

O **aeroporto de Batna-Mostépha Ben Boulaid**  (IATA: BLJ, ICAO: DABT), tamén coñecido como **aeroporto de Batna**, é un aeroporto arxelino que serve a Batna. Está situado a 26 quilómetros ao norte da cidade.

## Aeroliñas e destinos
## Notas
Aeroporto de Niigata

O **aeroporto de Niigata** (en )  é un aeroporto xaponés de segunda clase situado a 6,7 quilómetros ao nordés da estación de Niigata.

## Historia 
O primeiro aeroporto da costa xaponesa do mar do Xapón abriuse nunha illa no río Shinano en 1929. Este aeroporto trasladouse ao que entón era a vila de Matsugazakahama en 1930 e foi renomeado como aeroporto de Niigata. En 1941 foi requisado para ser utilizado pola Forza Aérea Imperial do Xapón, e tras a segunda guerra mundial pasou aser controlado pola USAAF estadounidense. Regresou a mans civís xaponesas o 31 de marzo de 1958, data nas que retomaron os voos comerciais. Os servizos comerciais comezaron en 1973 con voos regulares a Khabarovsk, convertendo ao aeroport de Niigata nunha importante porta de entrada dende Rusia, que entre outros propósitos foi usada para exportar produtos agrícolas da zona de Niigata; porén os servizos foron reducíndose dende o inverno de 2010 xa que hai máis voos a Rusia dende o aeroporto internacional de Narita preto de Tokyo.

Na primavera de 2012 os destinos ofrecidos polo aeroporto aumentaron considerablemente cando China Eastern Airlines, Fuji Dream Airlines e All Nippon Airways anunciaron servizos a Shanghai, Nagoya e Narita respectivamente.

## Aeroliñas e destinos
## Notas 
## Véxase tamén 
### Ligazóns externas 
* Web do aeroporto
Aeroporto de Ganja

O **aeroporto de Ganja**  é un aeroporto que serve a Ganja, a segunda cidade máis grande de Azerbaidján. Tamén é usado pola Forza Aérea de Azerbaidján e anteriormente pola Forza Aérea Soviética. Está situado a uns 10 quilómetros ao noroeste da cidade.

## Aeroliñas e destinos
## Notas 
## Véxase tamén 
### Ligazóns externas 
* Web do aeroporto
LNFA 2017

A **LNFA 2017** foi a 23ª edición da Liga Nacional de Fútbol Americano. Contou con 6 equipos participantes na súa máxima categoría, chamada Serie A. O torneo comezou o 14 de xaneiro e rematou o 4 de xuño coa final disputada en Reus. Os Badalona Dracs saíron campións por segundo ano consecutivo, acadando o seu oitavo título de liga.

## Resultados
| width=33% valign="top" |

| width=33% valign="top" |

|}

## Notas
## Véxase tamén
### Ligazóns externas
* Páxina oficial da Federación Española de Fútbol Americano 
* Resultados da LNFA 
### Outros artigos
Rose Mountain

***Rose Mountain*** é o sexto álbum da banda  de punk rock Screaming Females, publicado o 24 de febreiro de 2015 a través do selo Don Giovanni Records. O disco foi producido por Matt Bayles. Lance Bangs dirixiu un vídeo musical para a canción "Hopeless" e tamén realizou un documental de dúas partes sobre como se fixo o álbum.

## Listaxe de cancións 
## Notas
Callitropsis

O xénero denominado ***Callitropsis*** aplícase a dous xéneros diferentes da familia das cupresáceas:
* *Neocallitropsis*, (antigamente *Callitropsis* Compton, 1922), un xénero monotípico endémico de Nova Caledonia, actualmente incluído no xénero *Callitris* Vent., 1808. 
* *Xanthocyparis* (antigamente *Callitropsis* Oerst., 1864), un xénero que comprende dúas especies, unha propia de Vietnam, e outra de Norteamérica.
Lena Andersson

miniatura|dereita|Andersson en 2013.
**Lena Andersson**, nada o 18 de abril de 1970 en Estocolmo, é unha escritora e xornalista sueca.

## Traxectoria 
Gañou en 2013 o premio August pola súa novela *Egenmäktigt förfarande – en roman om kärlek*. Ese mesmo ano, e coa mesma obra, foi distinguida co premio literario que entrega o diario *Svenska Dagbladet*.

## Obra 
**Var det bra så?* (novela, 1999)
**Duktiga män och kvinnor* (2001)
**Du är alltså svensk?* (novela, 2004)
**Duck City* (novela, 2006)
**Slutspelat* (novela, 2009)
**Förnuft och högmod* (novela, 2011)
**Apropiación indebida. Unha novela sobre o amor* (*Egenmäktigt förfarande – en roman om kärlek*) (novela, 2013)
**Ingens mamma* (antoloxía, 2013)
**Utan personligt ansvar* (novela, 2014)

## Notas 
## Véxase tamén 
### Ligazóns externas 
* Crónicas de Lena Andersson en *Fokus* .
Nothing Feels Natural

***Nothing Feels Natural*** é o álbum de estrea da banda estadounidense de punk rock Priests, publicado o 27 de xaneiro de 2017 a través do selo Sister Polygon Records. A publicación Pitchfork Media situouno no número 25 da súa lista dos 50 mellores álbums de 2017.

## Listaxe de cancións 
## Notas
Miranda Aldhouse-Green

**Miranda Jane Aldhouse-Green**, nada o 24 de xullo de 1947 é unha investigadora e arqueóloga británica. Até o ano 2000 aproximadamente publicou como **Miranda Green** ou **Miranda J. Green**.

## Traxectoria
Graduouse na Universidade de Cardiff. En 1974 rematou un máster na Universidade de Oxford, no Lady Margaret Hall, e en 1981 doutorouse na Open University.. Entre 1993 e 2006 deu clase na Universidade de Wales, Newport, onde foi nomeada profesora de Arqueoloxía en 1998. Entre 2006 e 2013 foi profesora de Arqueoloxía na Universidade de Cardiff. En 2002 foi nomeada vicepresidenta da The Prehistoric Society, e anos despois presidenta.

Os seus campos de investigación son a Idade de Ferro e a cultura romano-británica, particularmente a iconografía galorromana e as actividades rituais de sacrificios.

## Vida persoal
Aldhouse-Green casou en 1970 co arqueólogo Stephen Aldhouse-Green, antes apelidado Stephen Green.

## Obra
* *Sussex Archaeological Collections*, 1973.
* *A corpus of small cult-objects from the military areas of Roman Britain*,  British Archaeological Reports, British Series, 1978
* *Roman Archaeology*, Longman, 1984.
* *The Gods of the Celts*, Sutton, 1986.
* *The World of the Druids*, Thames, 1992.
* *Celtic Myths*, British Museum Press, 1993.
* *Celtic Goddesses: Warriors, Virgins and Mothers*, British Museum Press, 1995.
* *Exploring the World of the Druids*, Thames and Hudson, 1997.
* *Dictionary of Celtic Myth and Legend*, Thames and Hudson, 1997.
* *Celtic Art; Symbols and Imagery*, Sterling, 1997.
* “Vessels of Death”, *Antiquaries Journal* 78 (1998): 63–84.
* *Pilgrims in Stone*, British Archaeological Reports, International Series, 1999.
* *Dying for the Gods: Human Sacrifice in Iron Age and Roman Europe*, Tempus, 2001.
* *The Gods of Roman Britain*, Shire Publications, 2003.
* *The Celts*, Weiderfeld e Nicolson, 2004.
* *Gwent in Prehistory and Early History*, University of Wales Press, 2004.
* *An Archaeology of Images*, Routledge, 2004.
* *The Quest for the Shaman: Shape-Shifters, Sorcerers And Spirit Healers of Ancient Europe*, Thames & Hudson, 2005 (con Stephen Aldhouse-Green).
* *Boudicca Britannia*, Pearson Longman, 2006.
* *Bog Bodies Uncovered*, Thames and Hudson, 2015.

## Notas
;Referencias

## Véxase tamén
### Ligazóns externas
* Ficha en cardiff.ac.uk
Pissed Jeans

**Pissed Jeans** é unha banda estadounidense de hardcore punk procedente de Allentown, Pensilvania. Os seus membros afirman tocar "punk rock alto, pesado e ruidoso" e están influenciados polas bandas de hardcore e post-hardcore dos anos 80. A banda publicou varios sinxelos de 7", tres EPs e seis álbums e a día de hoxe ten un contrato con Sub Pop Records.

## Historia 
Todos os membros da banda asistiron ao Nazareth High School e inicialmente planearon usar o nome Unrequited Hard-On antes de decidirse por Pissed Jeans.

*The New York Times* recoñeceu á banda por "traer de volta memorias dos 80 de noise duro e desaliñado, cando as bandas de punk decatáronse de que podían ralentizar a música e permitir que se desmoronase un pouco"; porén, o artigo tamén observou a reacción "agresiva e noxenta" dos asistentes a un concerto en 2008, que evidentemente non estaban preparados para o son de Pissed Jeans: os asistentes ao concerto "comezaron a amontonarse defensivamente nos laterais", coas "columnas de altofalantes en cada lado da banda... sendo usados como algo para aguantar. Os *hipsters* medios comezaron a parecerse aos mariñeiros agarrados a un mastro nunha tempestade".

O seu álbum *Honeys* foi editado en febreiro de 2013. Allmusic destacou que "Afortunadamente, cando o mundo fai que te sintas atrapado, Pissed Jeans está aí para axudarte a enfadarte un pouco mentres atopas algunha perspectiva".

En febreiro de 2017 Pissed Jeans publicou o seu quinto álbum de estudio, *Why Love Now*, coproducido entre a banda, o músico de metal Arthur Rizk e a artista no wave Lydia Lunch. 

Ata maio de 2023 a banda non publicaría novo material, aparecendo o día 19 dese mes o sinxelo “No Convenient Apocalypse", publicado por Sub Pop Records. O tema aparecera anteriormente na banda sonora do videoxogo *Cyberpunk 2077*.

O día 8 de xaneiro de 2024 o grupo anunciou do seu sexto álbum de estudio, *Half Divorced*, e ese mesmo día lanzou o seu sinxelo principal, “Moving On”. O disco lanzouse o 1 de marzo a través de Sub Pop Records. 

## Discografía 
### Álbums de estudio 
### EPs 
## Notas
Gabadi

**Gabadi** é unha empresa galega auxiliar naval fundada en 1984. Ten a súa sede no polígono industrial Río do Pozo, en Narón.

## Historia
A empresa iniciouse traballando para Izar (actual Navantia) facendo traballos de habilitación naval e traballos auxiliares nos estaleiros.

A empresa ten certificacións ISO 9001, ISO 14001 e OHSAS 18001.

## Clientes
*Navantia
*Astilleros Juliana
*Astilleros Zamakona
*Astilleros Astican
*Jan de Null
*Dragados Offshore
*Astileros de Avilés
*AWD Austrilia (proxecto destrutores australianos)
*Taylor Bros Australia

## Notas
Monteseiro, Monteseiro, A Fonsagrada

**A Armilda** é un lugar da parroquia de Monteseiro no concello lucense da Fonsagrada, na comarca da Fonsagrada. Segundo o padrón municipal (INE 2017) ten 20 habitantes (5 homes e 14 mulleres).

## Lugares e parroquias
### Lugares de Monteseiro
### Parroquias da Fonsagrada
Gran Premio do Pacífico de 1994

O **Gran Premio do Pacífico de 1994** (oficialmente o **I Pacific Grand Prix**) foi unha carreira de motor de Fórmula 1 celebrada o 17 de abril de 1994 no Circuíto TI, Aida. Foi a segunda carreira da tempada de  de Fórmula Un. A carreira de 83 voltas gañouna o piloto de Benetton Michael Schumacher logo de comezar desde a segunda posición. Gerhard Berger terminou segundo polo equipo Ferrari e o piloto Jordan Rubens Barrichello quedou en terceiro lugar.

## Informe 
### Cualificación 
Ayrton Senna logrou a pole durante a sesión de cualificación do venres, as condicións de pista foron máis lentas o sábado, deixando á maioría dos pilotos incapaces de mellorar os seus tempos. Durante a cualificación do sábado, os dous pilotos de Williams-Renault trompearon na curva Revolver.

### Carreira 
Ayrton Senna foi superado por Schumacher antes da primeira curva e logo foi golpeado por detrás por Mika Häkkinen e saíuse da pista. Nicola Larini tamén se saíu da pista e estrelouse contra Senna, causando danos que terminaron a carreira de ambos autos. Mark Blundell tamén trompeou na mesma curva e detivo o seu auto no medio da pista. Na 3ª volta Damon Hill trompeou tratando de adiantar a Hakkinen, pero reincorporouse e volveu ao segundo lugar antes de deterse cunha falla na transmisión na volta 49. Michael Schumacher gañou comodamente diante de Gerhard Berger e Rubens Barrichello. O 11º lugar de Roland Ratzenberger sería o único final do austríaco antes da súa morte durante a cualificación para o Gran Premio seguinte en Imola.

## Controversia 
Durante a fin de semana, o piloto de probas de Ferrari Nicola Larini (que substituíra ao lesionado Jean Alesi durante a primeira parte da tempada), filtrou aos medios italianos que usara o control de tracción (unha das axudas electrónicas prohibidas aos pilotos en 1994) durante a sesión de práctica para a carreira. Ferrari e Larini negaron posteriormente as reclamación da prensa mundial. A "indiscreción" de Larini xerou máis sospeitas sobre que os equipos utilizaran axudas ilegais para axudalos nas carreiras. Ademais, logo da primeira colisión na curva que o sacou da carreira, en lugar de volver ao área de pits de Williams, Ayrton Senna optou por sentar no muro na parte exterior da curva e ver a carreira durante varias voltas para ver se escoitaba calquera ruído que suxerise que se usaba o control de tracción ilegalmente nos outros coches. Senna regresou ao área de boxes de Williams despois de que se completaron unhas 10 voltas, sospeitando que o Benetton B194 era ilegal.

## Clasificación 
### Cualificación 
### Carreira
## Posicións logo da carreira
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Referencias
Aeroporto de Nanning-Wuxu

O **aeroporto de Nanning-Wuxu**  é un aeroporto que serve a Nanning, a capital da rexión autónoma de Guangxi, na China. Está situado a 32 quilómetros ao suroeste do centro da cidade. Foi construído no ano 1962 e en 1990 pasou por diversas melloras. A terminal 2, cunha superficie de 189 000 m², inaugurouse o 25 de setembro de 2014. Está deseñada para manexar 16 millóns de pasaxeiros anualmente. No ano 2002 o aeroporto acadou a cifra de 1 millóns de pasaxeiros, chegando aos 2 millóns anuais en 2006. En 2016 11 558 000. pasaxeiros utilizaron as súas instalacións.

## Aeroliñas e destinos
### Pasaxeiros
### Carga
## Notas
Aeroporto internacional de Carrasco

O **aeroporto internacional de Carrasco/Xeneral Cesáreo L. Berisso**  é o aeroporto de Montevideo, a capital do Uruguai. É o aeroporto máis grande do país e está situado na veciñanza de Carrasco, no departamento de Canelones, a 30,3 quilómetros do centro da cidade.

## Aeroliñas e destinos
### Pasaxeiros
### Carga
## Notas 
## Véxase tamén 
### Ligazóns externas 
* Web do aeroporto
Aeroporto de Acapulco

O **aeroporto internacional de Acapulco** , oficialmente **aeroporto internacional Xeneral Juan N. Álvarez**, é o principal aeroporto que serve a Acapulco, no estado mexicano de Guerrero. Está situado a 26 quilómetros ao sueste da cidade. No ano 2016 pasaron polas súas instalacións un total de 718 493 pasaxeiros.

## Aeroliñas e destinos
## Notas 
## Véxase tamén 
### Ligazóns externas 
* Web do aeroporto
Travellers and Magicians

***Travellers and Magicians*** (en ) é un filme butanés escrito e dirixido polo lama budista Khyentse Norbu, tamén coñecido como Dzongsar Jamyang Khyentse Rinpoche. O filme é a primeira longametraxe rodada e producida completamente no Reino de Bután, e está en lingua dzongkha. A maioría dos actores non eran profesionais, agás Tshewang Dendup, un coñecido actor de radio e produtor butanés. É un dos primeiros filmes en amosar unha perspectiva budista do Himalaia.

## Sinopse 
Un mozo oficial do goberno de Bután chamado Dondup (interpretado por Tshewang Dendup) que está obsesionado cos Estados Unidos (xa que ten mesmo un gho denim) soña con fuxir da súa fermosa pero illada vila. A súa esperanza é obter unha visa na embaixada dos Estados Unidos e así poder saír do país. Porén, perde o autobús que o levaba á capital, Thimphu, e vese obrigado a facer autostop acompañado por un vendedor de mazás, un monxe budista cun dramyin, un bébedo, un fabricante de papel de arroz e a súa filla Sonam (interpretada por Sonam Lhamo). Para pasalo tempo, o monxe conta a historia de Tashi, un mozo de granxa que, ó igual que Dondup, soña con escapar da súa vila para ir na procura de mulleres fermosas.

## Notas 
## Véxase tamén 
### Ligazóns externas 
*
Scott McCloud

**Scott McCloud** nado como **Scott McLeod** en Boston (Massachusetts) o 10 de xuño de 1960 é un creador de bandas deseñadas estadounidense e defensor do cómic como unha forma literaria e de arte autónoma.
miniatura|267x267px|Scott McCloud en Montreal, Quebec, 2006.

## Traxectoria 
McCloud comezou a destacarse como autor de bandas deseñadas coa serie de ficción científica *Zot!*, publicada entre 1984 e 1990 por Eclipse Comics. O seu traballo na serie proporcionoulle unha candidatura ao premio Eisner de "Mellor Escritor e Debuxante" en 1988.

Os seus outros traballos de banda deseñada inclúen *Destroy!!*, a novela gráfica *The New Adventures of Abraham Lincoln*  e o guión de doce edicións de *Superman Adventures* da DC Comics (revista baseada na serie animada *Superman: The Animated Series* producida por Bruce Timm), a miniserie *Superman: Strength*, e a súa novela gráfica *The Sculptor*, lanzada en 2015.

A súa popularidade, no entanto, é maior como teórico da banda deseñada, debido aos seus libros *Entender o cómic* (1993) e *Reinventing Comics: How Imagination and Technology Are Revolutionizing an Art Form* (2000).

En 2006, publicou *Making Comics: Storytelling Secrets of Comics, Manga and Graphic Novels*. Nesas obras, todas presentadas como bandas deseñadas, McCloud aborda todo o proceso de creación de historias nese formato, analizándoo tanto polos aspectos conceptual e artístico como tamén polo técnico e comercial.

Soctt McCloud foi tamén un dos pioneiros na produción de webcómics e creador do concepto de 24 horas de cómic (*24-hour comic*), en que un único artista traballa durante 24 horas ininterrompidas creando unha historia de 24 páxinas. A idea, que xurdiu dun desafío persoal co debuxante Stephen Bissette, dende entón logrou un número significativo de adeptos.

O 1 de setembro de 2008, para divulgar o lanzamento do navegador Google Chrome, a Google publicou en Internet unha nota de prensa en formato de cómic debuxada por McCloud.

## Recepción e legado 
McCloud ten sido chamado o "Marshall McLuhan da banda deseñada".
** *Reinventing Comics: How Imagination and Technology Are Revolutionizing an Art Form* (2000)
** *Making Comics: Storytelling Secrets of Comics, Manga and Graphic Novels* (2006)
* *The New Adventures of Abraham Lincoln* (Image Comics,  1998) 
* *24 Hour Comics* (editor) (About Comics, 2004)
* *Destroy!* (*Oversized Edition*) (Eclipse Books,  1986)
* *The Sculptor* (First Second, 2015)

## Notas 
## Véxase tamén 
### Ligazóns externas 
* Páxina oficial
* Comiclopedia Lambiek
Aeroporto de Aguascalientes

O **aeroporto internacional de Aguascalientes** , oficialmente **aeroporto internacional Lic. Jesús Terán Peredo**, é un aeroporto que serve a Aguascalientes, a capital de estado de Aguascalientes en México. Foi bautizado na honra de Jesús Terán Peredo, gobernador de Aguascalientes dende 1855 ata 1857, e unha das primeiras persoas en recoñecer a Benito Juárez como presidente do país.

As súas instalacións están formadas por unha única terminal e unha única pista operatica. A terminal foi remodelada recentemente e é capaz de manexar 1,5 millóns de pasaxeiros anualmente. No ano 2016 o aeroporto recibiu a 693 700 pasaxeiros.

## Aeroliñas e destinos 
## Notas 
## Véxase tamén 
### Ligazóns externas 
* Web do aeroporto
Aeroporto de Graz

O **aeroporto de Graz**  é un aeroporto internacional que serve o sur de Austria. Está situado preto de Graz, a segunda cidade máis grande do país, nos municipios de Feldkirchen e Kalsdorf, a 9,3 quilómetros ao sur do centro da cidade.

## Aeroliñas e destinos
## Notas 
## Véxase tamén 
### Ligazóns externas 
* Web do aeroporto
Aeroporto de Pardubice

O **aeroporto de Pardubice**  é un aeroporto militar con permiso para operar voos comerciais civís na cidade de Pardubice, na República Checa. É usado principalmente para voos chárter cara ao sur de Europa durante na tempada de verán, para transportar turistas rusos á República Checa e para operacións de carga.

## Aeroliñas e destinos
## Notas 
## Véxase tamén 
### Ligazóns externas 
* Web do aeroporto
STS-108

**STS-108** foi unha misión do transbordador espacial Endeavour lanzada o 5 de decembro de 2001 desde a rampla 39B do Centro de Lanzamento de Cabo Cañaveral.

O transbordador volveu a terra no Centro de Lanzamento de Cabo Cañaveral, Florida, o 17 de decembro de 2001.

## Notas 
## Véxase tamén 
### Outros artigos
*Transbordador espacial
*Transbordador espacial Endeavour
El Argos

***El Argos*** foi un semanario editado na Coruña en 1904.

## Historia e características 
Subtitulado *Defensor imparcial de los intereses del pueblo*, apareceu a finais de maio de 1904. Era órgano da Liga de Amigos da Coruña. Publicábase os domingos. Estaba dirixido por Carlos Pol Caamaño. A reacción e administración estaba no Salón do Teatro Circo Emilia Pardo Bazán. O último número coñecido é o do 12 de agosto de 1904.

## Notas 
## Véxase tamén 
### Bibliografía 
* 
### Outros artigos 
* Lista de publicacións impresas da provincia da Coruña
Julio Pol Caamaño

**Julio Pol Caamaño**, nado en Ordes, foi un militar e político galego.

## Traxectoria 
Fillo de Florencio Pol Ramos. Militar retirado. Foi fiscal municipal de Ordes. Ao comezo da ditadura de Primo de Rivera foi nomeado alcalde  de Ordes en 1924. Despois foi secretario do xulgado municipal. Logo do golpe de Estado do 18 de xullo de 1936 foi nomeado subdelegado civil en setembro, e delegado da autoridade militar en Ordes.

## Notas
Auria TV

**Auria TV** é unha canle de ámbito local propiedade de Democracia Ourensana.

A cadena de televisión cuxa sintonización é dispoñible na canle 51 en Ourense  ten unha audiencia dunhas 35.000 persoas diarias.

Foi a primeira cadea de televisión de España en emitir programas en bucle para telos dispoñibles a distintas horas do día.

## Notas
Grupo Cuevas

**Cuevas y Cía** é unha empresa galega do sector da alimentación de Ourense, máis coñecida pola produción de marron glacé.

As súas orixes están en 1867, nun negocio de ultramarinos aberto por Francisco de las Cuevas y Cabo en Ourense. En 1944 comezaron a exportación de castaña fresca. En 1970 comezou a venda de castaña conxelada para os mercados asiáticos. Xa en 1980 José Posada iniciou a produción de marron glacé, a primeira fábrica de España.

## Empresas
O grupo Cuevas está formado por empresas que se adican a produción e distribución de alimentación e aos servizos.
*Horeca cash
*Aquí, supermercados
*Aquié, supermercados
*Cuevas y Cía
*Plenus, supermercado do grupo
*Frunatur, froitas vexetais frescas
*Tomóvil, concesionario Ford

## Notas
Aeroporto de Alta

O **aeroporto de Alta**  é un aeroporto internacional que serve a Alta, unha cidade e municipio no condado de Finnmark, en Noruega. Está situado en Elvebakken, a 4 quilómetros ao nordes de Alta. Ten unha única pista de aterraxe, con 2 253 metros de lonxitude e numerada 11/29, It has a single, 2,253-meter (7,392&nbsp;ft) runway numbered 11/29, que se atopa na ribeira sur do Altafjord. O aeroporto de Alta é propiedade e está operado pola empresa estatal Avinor e durante o ano 2016 foi usado por 367 134 pasaxeiros, converténdoo no máis concorrido de Finnmark.

O aeroporto é servido por Norwegian Air Shuttle e Scandinavian Airlines (SAS) con avións Boeing 737 voando a Tromsø e Oslo. Widerøe opera servizos a varios aeroportos rexionais en Finnmark, alimentando as rutas das aeroliñas máis grandes. Ten tamén un pequeno número de voos chárter internacionais. O primeiro aeroporto da zona foi un aeródromo militar construído pola *Luftwaffe* en 1943 que foi gravemente danado durante a segunda guerra mundial. O aeroporto civil inaugurouse o 4 de maio de 1963. Nun principio os servizos foron proporcionados por SAS cara aos principais aeroportos do norte e cara a Oslo, pero nos anos 70 abríronse varios aeroportos rexionais en Finnmark, e Widerøe comezou a operar para conectalos. A importancia rexional de Alta aumentou en 1990, cando se converteu no centro de conexións da nova SAS Commuter. Norwegian comezou a voar ao aeroporto en 2003 e no ano 2009 inaugurouse unha nova terminal.

## Aeroliñas e destinos
## Notas 
## Véxase tamén 
### Ligazóns externas 
* Web do aeroporto
Lingua potawatomi

O **potawatomi** (*neshnabémwen*) é unha lingua algonquina falada polo pobo potawatomi, que vivía tradicionalmente na rexión dos Grandes Lagos, nos actuais Míchigan, Wisconsin e Ontario. No ano 2012, nove persoas potawatomi, todos eles maiores, eran os únicos falantes da lingua. As tribos federalmente recoñecidas de Míchigan están a traballar para a revitalización da lingua. O potawatomi está clasificado como en perigo crítico polo Libro Vermello das Linguas Ameazadas da UNESCO.

## Notas 
## Véxase tamén 
### Bibliografía 
* Gailland, Maurice. (1840). *English-Potawatomi Dictionary*.
* Hockett, Charles Francis.(1987). *The Potawatomi Language: A Descriptive Grammar*. Ann Arbor, Mich: University Microfilms International.
* Hockett, Charles Francis. (1939). Potawatomi Syntax. *Language*, Vol. 15, No. 4, pp.&nbsp;235–248
*Hockett, Charles Francis. (1948a). Potawatomi I: Phonemics, Morphophonemics, and Morphological Survey. *International Journal of American Linguistics*. Vol. 14, No. 1, pp.&nbsp;1–10 
*Hockett, Charles Francis. (1948b). Potawatomi II: Derivations. *International Journal of American Linguistics*. Vol. 14, No. 2, pp.&nbsp;63–73
*Hockett, Charles Francis. (1948c). Potawatomi III: The Verb Complex. *International Journal of American Linguistics*. Vol. 14, No. 3, pp.&nbsp;139–149
*Hockett, Charles Francis. (1948d). Potawatomi IV: Particles and Sample Texts. *International Journal of American Linguistics*. Vol. 14, No. 4, pp.&nbsp;213–225
*Hockett, Charles Francis. (1950). The Conjunct Modes in Ojibwa and Potawatomi. *Language*, Vol. 26, No. 2, pp.&nbsp;278–282
Historias do San Valentín

***Historias do San Valentín*** (en ) é un filme estadounidense de comedia romántica dirixido por Garry Marshall que se estreou no ano 2010. O guión e a historia foron escritos por Katherine Fugate, Abby Kohn e Marc Silverstein. O filme conta cun numeroso elenco de actores e actrices entre os que se inclúen Jessica Alba, Kathy Bates, Jessica Biel, Bradley Cooper, Eric Dane, Patrick Dempsey, Héctor Elizondo, Jamie Foxx, Jennifer Garner, Topher Grace, Anne Hathaway, Ashton Kutcher, Queen Latifah, Taylor Lautner, George Lopez, Shirley MacLaine, Emma Roberts, Julia Roberts, Carter Jenkins e Taylor Swift, no seu debut no cinema. Malia as malas críticas foi un grande éxito de recadación.

## Personaxes 
* Jessica Alba como Morley Clarkson
* Kathy Bates como Susan Moralez
* Jessica Biel como Kara Monahan
* Bradley Cooper como Holden Wilson
* Eric Dane como Sean Jackson
* Patrick Dempsey como Dr. Harrison Copeland
* Héctor Elizondo como Edgar Paddington
* Jamie Foxx como Kelvin Moore
* Jennifer Garner como Julia Fitzpatrick
* Topher Grace como Jason Morris
* Anne Hathaway como Elizabeth Curran
* Carter Jenkins como Alexander Franklin
* Ashton Kutcher como Reed Bennett
* Queen Latifah como Paula Thomas
* Taylor Lautner como William Harrington
* George Lopez como Alphonso Rodriguez
* Shirley MacLaine como Estelle Paddington
* Emma Roberts como Grace Smart
* Julia Roberts como Cpt. Katherine Hazeltine (née Paddington)
* Taylor Swift como Felicia Miller

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Sistema de estudios

O **sistema de estudios**, en vigor durante o período coñecido como a Idade de Ouro de Hollywood, é un método de produción e distribución cinematográficas dominado por un pequeno número de grandes estudios de Hollywood ("majors"). Aínda que a expresión aínda se emprega como referencia ao sistema dos grandes estudios, historicamente refírese á practica dos grandes estudios entre as décadas de 1920 e 1960 que producían filmes principalmente cos seus propios cineastas, con contratos de larga duración, e dominaban a exhibición a través da integración vertical, é dicir, a posesión do control definitivo das distribuidoras e exhibidoras.

O sistema de estudios foi desafiado polas leis antimonopolio nunha resolución da Corte Suprema de 1948 que pretendía separar a produción da distribución e da exhibición e rematar con estas prácticas, provocando a fin do sistema de estudios. En 1954, coa televisión competindo polo público e a última ligazón entre unha gran produtora e unha cadea de cines, a era do sistema de estudios estaba rematada.

Durante a idade de ouro de Hollywood, oito compañías constituían os principais estudios. Deses oito, cinco eran completos conglomerados que combinaban un estudio de produción, unha división de distribución, unha cadea de cines e contratos con actores e cineastas propios: Fox Film Corporation (despois 20th Century Fox), Loew’s Incorporated (propietaria do maior circuíto de cines dos Estados Unidos e compañía nai da Metro-Goldwyn-Mayer), Paramount Pictures, RKO Radio Pictures e Warner Bros. Dúas grandes —Universal Pictures e Columbia Pictures— estaban organizadas de xeito semellante, aínda que só tiveron pequenos circuítos de exhibición. A oitava grande, United Artists, era dona duns poucos cines e tiña acceso a dous servizos de produción propiedade dos membros do grupo que a controlaba, mais funcionaba basicamente como promotora-distribuidora, emprestando diñeiro a produtores independentes e estreando os seus filmes.

## Véxase tamén 
### Bibliografía 
* Bergan, Ronald (1986). *The United Artists Story* (Nova York: Crown). 
* Chapman, James (2003). *Cinemas of the World: Film and Society from 1895 to the Present* (Londres: Reaktion Books). 
* Finler, Joel W. (1988). *The Hollywood Story* (Nova York: Crown). 
* Goodwin, Doris Kearns (1987). *The Fitzgeralds and the Kennedys* (Nova York: Simon and Schuster). 
* Hirschhorn, Clive (1979). *The Warner Bros. Story* (Nova York: Crown). 
* Jewell, Richard B., with Vernon Harbin (1982). *The RKO Story* (Nova York: Arlington House/Crown). 
* Orbach, Barak Y. (2004). "Antitrust and Pricing in the Motion Picture Industry," *Yale Journal on Regulation* vol. 21, n.º 2, verán (dispoñinble en liña).
* Schatz, Thomas (1998 [1988]). *The Genius of the System: Hollywood Filmmaking in the Studio Era* (Londres: Faber and Faber). 
* Schatz, Thomas (1999 [1997]). *Boom and Bust: American Cinema in the 1940s* (Berkeley, Os Ánxeles e Londres: University of California Press). 
* Utterson, Andrew (2005). *Technology and Culture—The Film Reader* (Oxford e Nova York: Routledge/Taylor & Francis).
Aeroporto de Las Vegas-Harry Reid

O **aeroporto internacional de Las Vegas-Harry Reid**  é o principal aeroporto que serve á área metropolitana de Las Vegas, unha grande área urbana no estado de Nevada. Está situado en Paradise, a uns 8 quilómetros ao sur do centro de Las Vegas. É propiedade do condado de Clark e operado polo seu Departamento de Aviación. Foi bautizado na honra do senador Pat McCarran, un membro do Partido Demócrata que axudou ao desenvolvemento da aviación, tanto en Las Vegas como a nivel nacional.

O aeroporto foi construído no ano 1942 e comezou as súas operacións comerciais en 1948. Dende entón pasou por importantes ampliacións. Ten catro pistas e dúas terminais de pasaxeiros: a Terminal 1 e a Terminal 3. Ao leste das terminais atópase o Marnell Air Cargo Center, e no oeste están as instalacións dos operadores do aeroporto e de compañías de helicópteros.

No ano 2016 pasaron por Harry Reid máis de 47 millóns de pasaxeiros. É o 26º aeroporto máis concorrido do mundo en termos de pasaxe e o 8º en movementos de avións. Opera voos a destinos en Norteamérica, Europa e Asia. É unha base operativa para Allegiant Air, ademais de ser unha base de tripulacións e mantemento para Frontier Airlines, Southwest Airlines e Spirit Airlines.

## Aeroliñas e destinos
### Pasaxeiros
## Notas 
## Véxase tamén 
### Ligazóns externas 
* Web do aeroporto
Pauls Jonass

**Pauls Jonass** nado en Aizpute o 13 de xaneiro de 1997, é un piloto de motocrós letón. Foi campión mundial en MX2 en 2017. Corre en categoría MXGP co equipo Husqvarna.

## Traxectoria 
Despois de gañar varios campionatos nacionais en 65cc, en 2011 Jonass gañou o título de Campión do Mundo Júnior na categoría de 85cc cunha KTM. En 2012 pasou á categoría de 125cc e rematou quinto no Campionato de Europa e terceiro no Campionato do Mundo Júnior. Na tempada 2016 acabou no quinto posto. 

En 2017 obtivo as súas primeiras vitorias nun GP, gañando seis dos dezanove Grandes Premios. Terminou a tempada conseguindo o título de campión do mundo, converténdose así no primeiro piloto letón en converterse en campión mundial de motocross. En 2018 quedou subcampión do mundo, por detrás de Jorge Prado.

Para a tempada 2019 do Mundial deu o salto a MXGP co equipo oficial de Husqvarna, de Kimi Räikkönen.

## Postos no Mundial de Motocrós
: 2014: 24º en categoría MX2
: 2015: 2º en categoría MX2
: 2016: 5º en categoría MX2
: 2017: 1º en categoría MX2
: 2018: 2º en categoría MX2

## Notas
Gran Premio de Francia de 1994

O **Gran Premio de Francia de 1994** de fórmula 1 celebrouse no Circuíto de Nevers Magny-Cours en Francia o 3 de xullo de 1994. Foi a sétima proba da tempada de Fórmula Un de , o 72º Gran Premio de Francia, ou o 80º Gran Prix de l'ACF. A carreira, disputada en 72 voltas foi gañada por Michael Schumacher, conducindo un Benetton - Ford. Foi a sexta vitoria de Schumacher en sete carreiras. Damon Hill finalizou segundo no Williams-Renault, partindo desde a pole position, mentres que Gerhard Berger terminou terceiro nun Ferrari.

Schumacher lideraba agora o Campionato de Pilotos por 37 puntos sobre Hill.

## Informe 
### Antecedentes 
Nigel Mansell fixo o seu regreso á Fórmula Un, pilotando Williams-Renault en lugar de David Coulthard. Deixara a F1 a finais de  para competir na IndyCar.

### Carreira 
Oliver Panis e Gianni Morbidelli colisionaron na volta 29. Esta foi a única retirada da tempada para Panis. Michael Schumacher gañou a carreira por diante de Damon Hill e Gerhard Berger. Heinz-Harald Frentzen finalizou cuarto, Pierluigi Martini foi quinto e Andrea de Cesaris finalizou sexto. Estes serían os últimos puntos do campionato mundial que Martini e de Cesaris anotaron nas súas carreiras.

## Clasificación 
### Cualificación 
### Carreira
## Posicións logo da carreira
;Clasificación do campionato de pilotos

;Clasificación no campionato de construtores

* **Nota**: Só están incluídos os cinco primeiros postos na clasificación.

## Notas 
## Véxase tamén 
### Ligazóns externas
Saa, Beade, Vigo

**Saa** é un lugar da parroquia de Beade, no concello pontevedrés de Vigo, na comarca homónima. Segundo o IGE, en 2022 tiña 1.161 habitantes (548 homes e 613 mulleres).

## Lugares e parroquias 
### Lugares de Beade 
### Parroquias de Vigo 
## Notas 
## Véxase tamén 
### Outros artigos 
* Lugares de Vigo
Oujda

**Oujda** (tamén transcrito en galego como Uxda, en francés *Oujda*, en árabe, وجدة e Wejda en bérber) é unha cidade do noroeste (Rif) de Marrocos cunha poboación estimada de medio millón de habitantes, que se sitúa a uns quince quilómetros ao oeste da fronteira con Alxeria e a uns 60 quilómetros ao sur do mar Mediterráneo.
É a capital da rexión oriental marroquí e cidade de nacemento do que foi presidente de Alxeria, Abdelaziz Bouteflika.
## Cidades irmanadas 
*  Lille
*  Aix-en-Provence
*  Yida
*  Almagro
*  Trowbridge

## Véxase tamén 
### Ligazóns externas
Francisca Sarasate

**Francisca Sarasate Navascués**, nada na Coruña o 29 de novembro de 1853 e finada en Pamplona o 1 de maio de 1922, foi unha escritora navarra de orixe galega. Asinou algúns dos seus libros como **Francisca Sarasate de Mena** debido ao apelido do seu home.

## Traxectoria
Filla do músico militar Miguel Sarasate Juanenay e de Francisca Javiera Navascués Oacharena. Foi irmá do violinista Pablo Sarasate, e tivo outras dúas irmás, Micaela e María. Casou co catedrático e escritor Juan Cancio Mena, finado en abril de 1916.

A súa primeira novela foi unha colaboración na publicación madrileña *La Ilustración Española y Americana* en 1879. En 1882 foi 5º premio -consistente nunha pluma de ouro- no certame organizado polo concello de Alba de Tormes con motivo do III Centenario da morte de Tareixa de Ávila. Pronunciou varias conferencias no Ateneo de Zaragoza, e foi directora de *La Gaceta de París*. Algunhas das súas poesías foron musicadas polo seu irmán.

## Obra
**Un libro para las pollas* (novela, 1876; Madrid: Imprenta de Aribau y Cía.)
**Horizontes poéticos* (poesía, 1881)
**Amor divino* (1882)
**Fulvia, o los primeros cristianos* (novela curta, 1889)
**Una velada poética en el Ateneo de Zaragoza* (1890)
**Romancero aragonés* (poesía, 1894; Zaragoza: Tipografía del Hospicio)
**Cuentos vascongados* (contos, 1896; Barcelona: A. López Robert)
**Poesías religiosas* (poesía, 1900; Madrid: Imprenta de San Francisco de Sales)
**Pensamienos místicos* (poesía, 1910; Barcelona: Lluis Gili)

## Notas 
## Véxase tamén
### Bibliografía 
**Ellas, las mujeres en la historia de Pamplona* (1998). Concejalía de la Mujer = Emakumearen Zinegotzigoa, ISBN 84-89590-40-0.
* , Juan P (1889). *Literatas españolas del siglo XIX. Apuntes bibliográficos*. Madrid; Imprenta de Antonio Pérez Dubrull.
* , Carmen (1991). *Escritoras españolas del siglo XIX. Manual biobibliográfico*. Madrid; Castalia.

### Ligazóns externas
*Francisca Sarasate de Mena en www.escritoras.com .
Pobo potawatomi

Os **potawatomi** son un pobo indíxena do grupo anishinaabe que habita na rexión das Grandes Chairas, ó norte do río Mississippi e no oeste da rexión dos Grandes Lagos. Están relacionados cos pobos ojibwa e ottawa. Tradicionalmente, falan a lingua potawatomi, pertencente á familia algonquina. Os potawatomi chámanse a si mesmos ***Neshnabé***, un conato da palabra *Anishinaabe*. Os potawatomi formaban parte dunha alianza de longa duración, coñecida como concilio de tres lumes, cos pobos ojibwe e ottawa. No concilio de tres lumes, os potawatomi eran considerados o "irmán máis novo" ou ***bodéwadmi***.

No século XIX, foron forzados a trasladarse cara ó oeste polos europeos e foron recluídos en reservas en Oklahoma. Por mor da deportación masiva de indíxenas, moitos cederon as súas terras e foron recolocados en Nebraska, Kansas e o Territorio Indio. Algunhas bandas sobreviviron no Medio Oeste e no presente forman tribos recoñecidas. No Canadá, existen máis de 20 bandas de potawatomi.

## Véxase tamén 
### Ligazóns externas 
* Hannahville Indian Community; Wilson, MI
* Citizen Potawatomi Nation, official website
* First Nations Compact Histories: Potawatomi History